William Stern

William STERN (naskiĝis kun la origina nomo Wilhelm Louis Stern la 29-an de aprilo 1871 en Berlino (Germanio), mortis la 27-an de marto 1938 en Durham, Norda Karolino, Usono) estis germana psikologo.

Li fondis la skolon de diferenciga psikologio (). Stern estis kunfondinto de la Universitato de Hamburgo, de la Germana Societo por Psikologio kaj la germanlingva "Ĵurnalo por Aplikata Psikologio" (). Kiel filozofo li subtenis la personismon. Krome li estis la patro de la grava filozofo kaj eseisto Günther Anders.

Inter la - ankaŭ por nepsikologoj - plej elstaraj atingaĵoj de Stern estis, ke li unuafoje esprimis kaj difinis la vorton "intelekta kvociento".

Kategorio:Germanaj psikologoj